תצהיר
אני הח"מ, מרון יעקוב, נושא ת.ז. 205747991 לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר בזאת כדלקמן:
1. הנני עושה תצהירי זה כתצהיר עדות ראשית במסגרת הליך ת"א 56332-10-24 בבית משפט השלום בכפר סבא.
2. ביום 04.12.2023 שבתי הביתה לאחר יום עבודה במשרד המשפטים מחוז צפון (כפי שאפרט בהמשך) לבית שלי במג'אר, בסביבות השעה 18:00, החניתי את רכבי הנושא מ.ר 37-899-38 בביתי, במהלך הירידה מהרכב איבדתי את שיווי המשקל ונפלתי על יד ימין.
רצ"ב תעודת ביטוח חובה וצילום רישיון נהיגה 
3. קיבלתי חבלה ישירה ביד ימין שהיא היד הדומננטית, הייתי כאוב ודי מבוהל, היד כמו באינסטינקט הגיבה בנסיון לבלום את הנפילה וספגה את המכה. נכנסתי הביתה ועליתי למעלה כדי לנוח לשטוף את היד ולנוח. הכאב היה חזק אבל קיוויתי שכמו שמקבלים מכה בספורט או מעקמים את הקרסול מנוחה ומשככי כאבים יספיקו.
4. הלילה עצמו היה קשוח, ניסיתי למצוא תנוחה שבה לא תכאב לי היד, אבל לא הצלחתי ובבוקר היה כבר הייתה נפוחה וכאילו הייתה נעולה, הייתי ממש בלחץ סיפרתי לאמא שכבר התחילה לדאוג למה אתמול ישר עליתי למעלה וביקשתי מאחי שיסיע אותי למוקד בנצרת.
5. במוקד נבדקתי והסבירו לי שהם חוששים משבר ושמו לי גבס, הם הורו לי לשהות במנוחה והפנו אותי להמשך בדיקות ומעקב. שוחררתי הביתה עם גבס ארוך על הזרוע ובדרך הביתה התחלתי להשלים עם העובדה שאני לקראת תקופה מאתגרת.
6. הכאבים לא דעכו, מצאתי את עצמי לוגם יותר ויותר טיפות אופטלגין, עשיתי  צילום CT  בבית חולים ונאמר לי כי אין עדות ברורה לשברים, ועל סמך קביעה זו החליטו להסיר את הגבס.
7.  זה היה לי מוזר שהחליטו כפי שהחליטו כי לא הייתה שום הטבה בכאב ותנועות מסוימות בכלל לא הצלחתי לעשות עם היד שממשיכה לכאוב לי בכל תנועה קלה. הופניתי לפיזיותרפיה ולבדיקתMRI  אשר באמת הדגימה בצקת ושבר בעצם הסירה, ידי קובעה שוב בגבס, נאמר לי לשמור על יד מורמת והוסבר לי על המורכבות של השבר ועל אופציות הטיפול לרבות ניתוח שמאוד הלחיץ אותי.
8. המשכתי במעקב רפואי אינטנסיבי, כשאני סובל מכאבים שמקשים על התפקוד שלי ומקושי משמעותי בתפקוד, קושי בדברים פשוטים כמו לברור מפתח מהכיס לנעוץ במנעול ולסובב וכמובן קושי בדברים שכרוכים בנשיאה והרמת משקל שהיו ממש בלתי אפשריים.
9.  נבדקתי על ידי מומחה כף יד בבית חולים נצרת שאמר שלדעתו המצב של העצמות והמפרק גרוע באופן שמצריך התערבות ניתוחית לקיבוע השבר עם פלטה וברגים ושלאחריו ככל ויצלח תישאר הגבלה משמעותית ויהיו תנועות וזוויות שיגרעו ממני.
10. נורא חששתי להיכנס לניתוח שכזה, מצד אחד אני סובל מאוד ונגרעות ממני פעולות מסוימות מחמת כאב או החשש ממנו ומצד שני ניתוח שבוודאות יגרע ממני ואין ממנו דרך חזרה לדברי הרופא. לכן פניתי לקבלת חוות דעת נוספת ביחידת כף היד בבית החולים רמב"ם בחיפה שם החליטו על דרך טיפול שמרנית המשך פיזיותרפיה, חיזוק וריפוי בעיסוק, כמובן שהעדפתי את הדרך השמרנית ולהימנע מניתוח כל עוד אפשר.
11. ביצעתי טיפולי פיזיותרפיה וריפוי בעיסוק אינטנסיביים וממושכים בקופת החולים ובאופן פרטי השקעתי בזה ממש, הכל כדי להימנע מניתוח על השלכותיו ובמטרה להתחזק ולחזור ככל הניתן לתפקוד, אך לצערי למעט עקומות שיפור מסויימות,  נותרתי עם כאבים והמגבלה  ובשלב מסויים כבר לא הושג שיפור נוסף. זה היה מאוד מתסכל וקודר.
12. במקביל המשכתי במעקב הרפואי והופנתי בדיקות דימות שהדגימו חוסר איחוי. בביקוריי בבית החולים רמב"ם, אמרו כי לדעתם, במצבי ובשים לב לתוצאות ההדמיות, האופציה הניתוחית הינה בעלת סיכויי הצלחה נמוכים ובעלת סיכון לנזק חמור יותר במידה והניתוח לא יצלח, ונאלצתי להשלים עם המצב הרפואי הקיים, עם הכאבים בתנועות מסוימות ובזוויות, עם קושי להירדם ולישון שינה רציפה בעת כאב, עונות השנה שקיבלו משמעות ותקופות קרה שמלוות בפחד ממש מהכאב שנלווה ומתווסף בהן.
     רצ"ב תעודות רפואיות 
13. הפגיעה ביד ימין, שהיא היד הדומיננטית שלי משבשת את תפקודי היום-יומי ברמות הבסיסיות ביותר, מהפעולות הבסיסיות שאדם קם בבוקר, כמו להסתרק, לכפתר כפתורים ולרכוס רוכסן, עובר כמובן בפעולות הדורשות כח פיזי כמו הרמה סחיבה ונשיאה שאני ממש נמנע מלעשות כשאפשר וכלה בפעולות רגילות ורוטיניות כמו הקלדה, אחיזת ההגה וסתם חשש מלחיצת יד או אפילו מהליכה עם ידיים לצד הגוף וחשש מפגיעה אדם בטעות בידי.
14. זה מזכיר לי שבהתחלה חשבתי לתומי שאם אמנע מהרמת משקלים לא אסבול מכאב ושאת הקרגלים עם חומרי החקירה יוכל לסחוב עו"ד אחר אבל מהר מאוד לתוך הפציעה הבנתי שגם פעולות כירורגיות פשוטות שכרוכות בהנעת האצבעות מאתגרת, אפילו כתיבה והקלדה, שהם בסיסיות לי כעורך דין הפכו למשימה שנהיית מורכבת ומסבה כאב.
15.  נאלצתי להיעדר לא מעט, הייתי צריך לקחת ימי מחלה, בהמשך כעצמאי כבר לא יכולתי להרשות לעצמי להנות מימי מחלה שלמים וסיגלתי לעצמי ואני עדיין מסגל כל מיני רוטינות "תחנות רענון" כפי שאני קורא להן, במהלך היומיום.
16. מאז שאני זוכר את עצמי עבדתי קשה לפרנסתי, לא הייתה לי פרבילגיה שיש אולי לאחרים, גדלתי בבית עשיר באהבה אבל לא עשיר בממון או נכסים. חונכנו לאהבת הזולת, תרומה לקהילה וכבוד ונאמר לנו שבשביל כבוד צריך לעבוד. 
17. אצלנו במגזר אין גיוס חובה, היה לי מאוד חשוב לתרום ואני רואה בזך ערך רב, הן בהיבט הלאומי והן בהיבט האישי, והחלטתי שאני רוצה לתרום גם בהיבט הבטחוני והתגייסתי לעבודה במשטרת ישראל.
18. לא אאריך בנושא בגלל שניתן, אגיד שנפלה בחלקי הזכות לתרום במגוון תפקידים מבצעיים ואני מודה על הזכות הזאת ולמרות שהיו קשיים ומספר פעמים גם סכנה ממש אבהיר שהייתי עושה זאת שוב ושאני מקווה שאחנך את ילדי לכך כשם שאני חונכתי.
19. גם כשהייתי סטודנט למשפטים עבדתי במקביל כשוטר, אין לי מי שיפרנס אותי, אני לא בן אדם שמבקש עזרה ממשפחה וחברים.
    רצ"ב תלושים מהמשטרה
20. התאונה קרתה לי לאחר שסיימתי לימודי תואר ראשון במשפטים ובמהלך ההתמחות לעורך דין, התמחות אותה עשיתי במשרד המשפטים, בפרקליטות מחוז צפון, למרות הפגיעה והכאב לא יכולתי להרשות לי לעצמי לנוח יותר מדי והמשכתי בתקופת ההתמחות.
 רצ"ב תלושי מתמחה 
21.  לשמחתי הרבה לאחר ההתמחות, למרות כל החששות הצלחתי לעבור את מבחני הלשכה והוסמכתי כעורך דין, אחרי המבחנים התחלתי את דרכי כעצמאי ופתחתי עוסק מורשה, אני עובד קשה, כעצמאי אני לומד לעבוד בצורה ובזמנים שמתאמים לי ולהגבלות שלי כיום אני בתחילת דרכי המקצועית, ועוסק כסנגור בתחום הפלילי, תחום עיסוקי דורש ניידות בלתי פוסקת בין בתי משפט ובתי מעצר, כתיבה מרובה של מסמכים משפטיים, הקלדה ממושכת שעות על גבי שעות, ויכולת תפקוד מהירה. הכאבים הכרוניים וההגבלה הפיזית התמידית בשורש כף יד ימין מקשים עליי באופן ממשי לבצע את עבודתי השוטפת כעורך דין.
22. אני נאלץ לפעמים לעצור במהלך העבודה ולתת ליד שלי לנוח, קצב הכתיבה, ההקלדה וההכנה שלי נפגע, ואני נאלץ פעם אחר פעם לפספס לקוחות פוטנציאליים והזדמנויות עסקיות יקרות ערך, פגיעה זו היא משמעותית במיוחד עבור עורך דין עצמאי בתחילת דרכו, המנסה לבנות ולבסס את שמו ועתידו המקצועי, אלמלא התאונה ומגבלותיה, אין לי ספק כי פוטנציאל ההשתכרות שלי היה עולה באופן ניכר.
רצ"ב אישור מרוח על ההכנסות
23. עברו למעלה משנתיים מאז התאונה ואני עדיין נזקק לטיפולים והמשך מעקב, וכל הזמן מנסה ללמוד על עצמי מה כואב לי יותר ומה פחות.
24. היו תקופות בהם נמנעתי מנהיגה, בגלל שכף יד ימין הייתה מגובסת, לקח לי זמן לחזור ולנהוג, בנהיגות ממושכות אני צריך לעשות הפסקה ולתת ליד שלי לנוח
25. אינני רופא ואינני מציין אחוזי נכות או מסקנות רפואיות מעבר למה שנרשם במסמכים הרפואיים ובחוות דעת מומחה, ככל שתינתן. תיאורי לעיל מבוסס על מה שחוויתי
רצ"ב חוו"ד 
26. מכיוון שהתאונה קרתה בחזור מהעבודה פניתי לקבלת פיצוי מהמוסד לביטוח לאומי, התאונה אכן הוכרה כתאונת עבודה
רצ"ב אישור הכרה 
27. מאז התאונה קניתי הרבה משככי כאבים ומשחות שונות, בחלק הטיפולים שילמתי השתתפות עצמית, זה מצטבר לסכום כסף משמעותי.
28. אני ממשיך לעשות תרגילים שלמדתי בפיזיותרפיה. אמרו לי שזה יכול להפחית את עוצמות הכאב על ידי חיזוק השרירים, הלוואי שהייתי יכול להרשות לעצמי מכון כושר לחיזוק השרירים, לצערי אין לי את הזמן לכך. 
29. כיום אני נדרש לעבוד בישיבה ממושכת ושעות רבות מול מחשב, עם צורך בריכוז, פעולות אלו מלוות בכאב, קשה להתרגל לזה, זה כואב ומטריד אבל אין לי הרבה ברירה. אני מוצא את עצמי נזקק להפוגות, לשחרר את הגב ולהוריד לחץ, אני נוטל משככי כאבים.
הנני מצהיר כי זהו שמי, זו חתימתי ותוכן תצהירי אמת.

                    

                                     ____________








                       
    יעקוב מרון
אישור

הנני מאשר כי ביום ___________ הופיע בפני, עו"ד אריאל פרייברג, במשרדי ברחוב אבא הלל 7, ברמת גן, יעקוב מרון, המוכר לי אישית, ולאחר שהוזהר כי עליו להצהיר את האמת וכי יהיה צפוי לעונשים הקבועים בחוק אם לא יעשה כן, אישר את נכונות הצהרתו וחתם עליה.

                       אריאל פרייברג, עו"ד
